Public procurement notice: Qualification System With Call For Competition
Published: 2025-04-09
Buyer: Dinel A/S
Country: DK
Region: DK042
Contract type: Works
CPV classification: 31211110 | 31214300 | 31216100 | 31217000 | 31218000

Technical requirements: Jf. udbudslovens § 137, stk. 1, nr. 2, jf. implementeringsbekendtgørelsens § 11.
Jf. udbudslovens § 135, stk. 1, nr. 2, jf. stk. 2, jf. implementeringsbekendtgørelsens § 11.
Jf. udbudslovens § 135, stk. 1, nr. 1, jf. stk. 2, jf. implementeringsbekendtgørelsens § 11.
Jf. udbudslovens § 137, stk. 1, nr. 3, jf. implementeringsbekendtgørelsens § 11.
Jf. udbudslovens § 137, stk. 1, nr. 1, jf. implementeringsbekendtgørelsens § 11.

Eligibility requirements: *ØKONOMISK OG FINANSIEL FORMÅEN* Ansøgere skal opfylde følgende økonomiske/finansielle minimumskrav for at kunne blive optaget på kvalifikationsordningen: • Ansøger har haft en egenkapital på mindst 10 mio. DKK i det seneste disponible regnskabsår. • Ansøger har haft en soliditetsgrad på mindst 15 % i det seneste disponible regnskabsår. • Ansøger har haft en årlig nettoomsætning på mindst 20 mio. DKK i gennemsnit over de seneste 3 disponible regnskabsår. ***** Ansøger skal derfor oplyse ansøgers egenkapital og soliditetsgrad for det seneste disponible regnskabsår. Ansøger skal endvidere oplyse ansøgers årlige nettoomsætning for de seneste 3 disponible regnskabsår. Oplysningerne afgives ved at udfylde ESPD del IV, afsnit B. Med ”disponible regnskabsår” forstås regnskabsår, hvor der foreligger et afsluttet og godkendt årsregnskab. Hvis ansøgning afgives af et konsortium, og/eller hvis ansøger baserer sig på andre enheders formåen for at opfylde kravene til økonomisk og finansiel formåen, beregnes de efterspurgte økonomiske nøgletal konsolideret for alle konsortiedeltagere / konsolideret for ansøger og støttende enheder.
*TEKNISK OG FAGLIG FORMÅEN* Ansøgere skal opfylde følgende tekniske/faglige minimumskrav for at kunne blive optaget på kvalifikationsordningen: • Ansøger har minimum én reference på udførelse af 60 kV AIS-anlæg, som er afsluttet (afleveret) inden for de seneste 5 år eller under udførelse (de fysiske byggearbejder skal være påbegyndt). ***** Ansøger skal beskrive sine væsentligste referencer på projekter inden for kategorien 60 kV AIS-anlæg, herunder komplette udendørs 60 kV AIS-anlæg, komplette indendørs 60 kV AIS-anlæg og 60 kV AIS-enkeltfelter. Referenceprojekterne skal være afsluttet (afleveret) inden for de seneste 5 år eller være under udførelse (de fysiske byggearbejder skal være påbegyndt). Referenceprojekter, der endnu ikke er afsluttet, kan som nævnt medtages, men ansøger skal tydeliggøre, hvilke dele der endnu ikke er leveret/udført, idet dette kan have betydning for udvælgelsen. Referencerne skal indeholde en uddybende beskrivelse af projektet og ansøgers rolle. Beskrivelsen bør således indeholde følgende oplysninger: • Ansøgers rolle og ydelser i projektet. • En præcis beskrivelse af det udførte arbejde (inkl. montage og test). • Oplysning om kunde/kundesegment (inkl. kontaktdata på bygherre). • Projektets karakter (nyopførelse, udbygning/renovering af eksisterende anlæg). • Angivelse af anlægstype (indendørs, udendørs, enkeltfelter eller komplet anlæg) samt størrelse. • Entrepriseform. • Entreprisesum. • Udførelsesperioden for projektet (udførelsesår og samlet byggetid, herunder afleveringstidspunkt). I det omfang en ansøger måtte have behov for at angive flere oplysninger, end hvad rubrikkerne i ESPD’et tillader, opfordrer ordregiver ansøger til at anvende separate bilag til ESPD’et samt i den relevante rubrik i ESPD’et at angive bilagsnummeret for det pågældende dokument. Separate bilag til beskrivelse af referencer kan eksempelvis være i PDF- eller Excel-format. Der må maksimalt afleveres 5 referencer pr. ansøger/konsortium. Vedlægges der mere end 5 referencer, vil alene de første 5 angivne referencer blive tillagt vægt ved vurderingen af ansøgningen om optagelse på kvalifikationsordningen. Hvis ansøger baserer en eller flere referencer på underleverandører (andre enheders kapacitet, herunder koncernforbundne selskaber), skal det fremgå af den pågældende reference. Oplysningerne afgives ved at udfylde ESPD del IV, afsnit C.
I henhold til lov om Klagenævnet for Udbud gælder følgende frister for indgivelse af klage: Klage over ikke at være blevet udvalgt skal være indgivet til Klagenævnet for Udbud inden 20 kalenderdage fra dagen efter afsendelse af underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen, jf. lovens § 7, stk. 1. I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden: 1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen. Klagen skal vedlægges et klagegebyr på 20.000 DKK. Se mere om indgivelse af klager på klagenævnets hjemmeside: www.klfu.dk.
Formålet med kvalifikationsordningen er at etablere en liste over kvalificerede leverandører, der kan opfordres til at deltage i udbud af totalentreprisekontrakter om opførelse af 60 kV AIS-anlæg. Kvalifikationsordningen består af én kategori: 1) 60 kV AIS-anlæg. Under denne kategori hører eksempelvis udførelse af komplette udendørs 60 kV AIS-anlæg, komplette indendørs 60 kV AIS-anlæg og 60 kV AIS-enkeltfelter til eksempelvis tilslutning af VE. ***** Optagelse på kvalifikationsordningen er en fortløbende proces, og ansøgere kan til enhver tid anmode om optagelse. Ordregiver vil gennemføre tre faste optagelsesrunder om året, idet ordregiver vil foretage en vurdering af de indkomne anmodninger pr. 28. april, 28. august og 28. december. Hvis den 28. april, 28. august eller 28. december falder på en helligdag eller i weekenden, vil ansøgningsfristen først udløbe kl. 23.59 den efterfølgende arbejdsdag. Ordregiver vil hurtigst muligt og senest 15 dage efter udløb af ansøgningsfristen for en optagelsesrunde underrette samtlige ansøgere om, hvorvidt de er fundet kvalificeret til optagelse på kvalifikationsordningen. Ud over de fastlagte optagelsesrunder forbeholder ordregiver sig retten til at vurdere indkomne ansøgninger hhv. optage ansøgere på ordningen forud for et kommende udbud under kvalifikationsordningen. Kvalifikationsordningen er tidsubegrænset. ***** Frist for modtagelse af anmodning om optagelse på 1. runde er den 28. april 2025, kl. 23.59. ***** Første udbud under kvalifikationsordningen forventes primo maj 2025.

Winner: Mercell Holding ASA